Sjálvur kenni eg ikki til annan máta at gera tingini, eftir at hava sitið í 45 ár í Tórshavnar býráð undir skiftandi leiðslum og umstøðum annars. Nú nýggj leiðsla er komin á Vaglinum, er hetta opinbart ikki meginreglan longur, tí nú situr allur meirilutin upp á útkikk. Kikað verður nátt og dag út í ta bláu luft eftir umberingum fyri, at ongar ætlanir eru, einki arbeiðslag og tí heldur ongar raðfestingar. Hevði hon so bara verið erlig og sagt, at tey duga ikki, tíma ikki ella megna ikki, so hevði tað verið til at skilt. Men tvørturímóti verður bara–og einki annað enn tað–skylda upp á undanfarna býráð, ið stýrdi so vanlukkuliga, at tað nú skal eitast fyri at vera eitt upptak, sum stendur fyri framman. Veruleikin er, at Tórshavnar kommuna hevur ongantíð verið betur fyri enn tað sama! Skuldi talan verið um nakað óskil, mátti hon tikið tað upp innanfloks eisini, tí Fólkaflokkurin hevur verið við í tí, sum er avrikað–enntá hennara egni síðumaður í býráðnum, Bogi Andreasen. Í nakrar tímar eftir býráðsvalið skrivaðu bæði hon og Bogi enntá undir uppá, at haldast skuldi fram í sama stíli næstu fýra árini... Til skorin klæði Støðan hjá Tórshavnar kommunu er so góð, at tað sømir seg slett ikki, at Annika Olsen blakar við runu og tosar um upptak, tí hon er so sanniliga komin til skorin klæði. Lántøkur hjá Tórshavnar kommunu Boðanesheimið, 0,00 kr. Skúlin við Løgmannabreyt, 0,00 kr. Skúlan á Argjum, 0,00 kr. Keyp av umsitingarbygningi, 0,00 kr. Umbygging av Birkilund, 0,00 kr. Barnagarður í Kollafirði, 0,00 kr. Nýggjur kirkjugarður í Kaldbak, 0,00 kr. Nýggjur kirkjugarður í Hoyvík, 0,00 kr. Útbygging av kirkjugarði í Havn, 0,00 kr. Dupulthøll á Hálsi í Havn, 0,00 kr. Bygging av Tórsvølli, 0,00 kr. Bussleiðin, 0,00 kr. Frílendisgøtur, 0,00 kr. Steinatún, 0,00 kr. Heldur enn at geva undanfarna býráðsmeiriluta skyldina fyri sítt egna maktarloysi, áttu Annika Olsen og hini í nýggja býráðsmeirilutanum at meldað greitt út og sagt, hvat tey ætla. Higartil er altso einki hent, og tað finni eg meg slett ikki í at fáa at fáa skyldina fyri! Heðin Mortensen býráðslimur Sum haldari fart tú atgongd til alt tilfar í blaðinum á netinum, umframt tíðindi. Trýst á "Tekna hald" og skráset teg